31/12/2021 | Administración LocalMunicipal
A Coruña
Persoal
Anuncio de bases específicas para a cobertura dunha praza de Técnico/a Medio/a de Organización, C. E. 16/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DUNHA PRAZA DE TÉCNICO/A MEDIO/A DE ORGANIZACIÓN (SUBGRUPO A2) DA ESCALA DE ADMINISTRACIÓN ESPECIAL (C. E. 16/18) 1. OBXECTO O obxecto destas bases específicas é ordenar o proceso selectivo para a cobertura, pola quenda libre, dunha praza de técnico/a medio/a de organización (subgrupo A2) da escala de Administración especial, incluída na OEP do ano 2018 (C. E. 16/18). Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: 1. Posuír ou estar en condicións de obter a titulación universitaria de grao, diplomatura ou enxeñería técnica na rama da enxeñería e arquitectura ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña (https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo de solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.4.2 Pago de dereitos de exame As persoas aspirantes deberán aboar unha taxa de 19,31 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuínte (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 FASE DE OPOSICIÓN A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 3 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,30 puntos, as incorrectas descontarán 0,10 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas, ao seu contido e ao cadro de respostas correctas no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 150 minutos, un suposto práctico, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. A ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo tribunal con distinta puntuación cada un deles, deberá indicarse no exercicio entregado a/o opositor/a, a puntuación de cada un deles e o desenvolvemento dos criterios de cualificación xerais determinados, de selo caso. O tribunal establecerá e informará as persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. As persoas aspirantes poderán levar unha copia da súa resolución do exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo tribunal inmediatamente antes da realización da proba. Este exercicio será cualificado como apto ou non apto, correspóndelle ao tribunal a fixación do nivel de coñecemento esixido para superar esta proba.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nos exercicios da fase de oposición, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que, superando algún dos exercicios da fase de oposición, non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. ANEXO TEMARIO PARTE COMÚN: TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. As Cortes Xerais. A reforma constitucional. TEMA 2.- O Goberno: Composición e funcións. Relacións entre o Goberno e as Cortes Xerais. A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Os Estatutos de Autonomía. Relación entre o Estado e as Comunidades Autónomas. TEMA 3.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. As competencias de Galicia. TEMA 4.- Lei 39/2015, de 1 de outubro, do procedemento administrativo común das Administracións Públicas. Disposicións xerais. Dos interesados no procedemento. Da actividade das Administracións Públicas. Dos actos administrativos. A revisión de actos en vía administrativa: revisión de oficio. Recursos administrativos. TEMA 5.- Lei 39/2015, de 1 de outubro, do procedemento administrativo común das Administracións Públicas. Das disposicións sobre o procedemento administrativo común: Garantías do procedemento. Iniciación do procedemento. Ordenación do procedemento. Instrución do procedemento. Execución. Finalización do procedemento. A tramitación simplificada do procedemento administrativo común. TEMA 6.- O réxime local. Regulación xurídica. O municipio: concepto e elementos: Territorio e poboación. Organización. Competencias. O réxime de organización dos municipios de gran poboación: ámbito de aplicación. Organización e funcionamento dos órganos municipais necesarios. TEMA 7.- O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. Incompatibilidades. TEMA 8.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais. Recursos das facendas locais: Enumeración. Imposición e ordenación dos tributos locais. Taxas. Prezos Públicos. Contribucións especiais. Impostos locais: enumeración, natureza e feito impoñible. Os orzamentos: Contido e aprobación. TEMA 9.- Lei 40/2015, do 1 de outubro, do Réxime xurídico do sector público. Disposicións xerais. Dos órganos das Administracións Públicas: órganos administrativos, competencias, órganos colexiados, abstención e recusación. Os convenios. Principios da potestade sancionadora. Da responsabilidade patrimonial das Administracións Públicas. TEMA 10.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. TEMA 11.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. TEMA 12.- Contratos do Sector Público. Obxecto e ámbito de aplicación. Delimitación dos tipos contractuais. Partes do contrato: Órgano de contratación. Obxecto, orzamento base de licitación, valor estimado, precio e a súa revisión. Competencias e normas específicas de contratación nas entidades locais. PARTE ESPECÍFICA: TEMA 1.- Xestión por proxectos. Conceptos básicos. Ciclo de vida. Factores crave do éxito. A xestión por proxectos como un modelo organizativo. TEMA 2.- Aprobación e definición do proxecto. Etapas do proxecto. Selección e aprobación do proxecto. Definición do proxecto. Definición de requirimentos. Análise de riscos. Preparación da proposta. TEMA 3.- Criterios de estimación e control de custos dun proxecto. Aspectos a ter en conta. TEMA 4.- Planificación do proxecto orientada a obxectivos. Etapas da planificación. Planificación a curto/longo prazo. Planificación de accións fronte aos riscos. Documentación e ferramentas de soporte. TEMA 5.- Organización do proxecto. Liderazgo e traballo en equipo. Comunicación. Xestión do cambio. TEMA 6.- Execución do proxecto. Lanzamento. Mecanismos de seguimento e accións correctivas. Xestión eficaz de problemas e oportunidades e toma de decisións. Ferramentas de soporte durante a execución. TEMA 7.- A toma de decisións: A análise de problemas. A análise de solucións. Diagrama de Pareto. Diagrama de fluxo. TEMA 8.- A toma de decisións: Diagrama de causa-efecto. Diagrama DAFO (Debilidades, Ameazas, Fortalezas e Oportunidades). TEMA 9.- Peche e avaliación do proxecto. Valoración e leccións aprendidas. Mecanismos de soporte de post-implantación. TEMA 10.- Definición de mecanismos de mellora continua nos procesos. TEMA 11.- Sistemas de intelixencia empresarial (BI). Sistemas de almacenamento de datos (Data warehouse). Explotación de bases de datos (Data mining). Procesamento analítico en liña ( OLAP). Aplicacións e vantaxes. TEMA 12.- Cadros de mando. Obxectivos. Configuración. Implantación. Uso. Beneficios e riscos. TEMA 13.- Xestión do coñecemento nas administracións públicas. O impacto das novas tecnoloxías. Macrodatos (Big data). Cidades Intelixentes (Smart Cities). TEMA 14.- Comunicación nas Administracións públicas e aproximación aos cidadáns. Aspectos básicos da comunicación no sector público. Marketing social. Publicidade dos servizos. Os servizos de información administrativa e atención á cidadanía. Servizos de Suxerencias e reclamacións. TEMA 15.- Transparencia administrativa. Bo goberno. Acceso á información pública. OpenData. Publicación de Contidos en Formatos Abertos. TEMA 16.- Gobernanza dos datos na administración dixital. Características dos datos. Clasificación dos datos orientada ao seu uso. Relación entre datos. Metadatos e dicionario de datos. Datos específicos de negocio e datos de tramitación. TEMA 17.- Administración baseada na relación cos clientes (sistemas CRM). Control e administración de recursos (sistemas ERP). Xeración de informes á Dirección. TEMA 18.- A xestión por procesos. Concepto. A descrición dos procesos nas organizacións. Seguimento e mellora dos procesos. TEMA 19.- Automatización de procesos. Procedementos administrativos electrónicos. Racionalización e normalización. Sistemas RPA (Robotic Process Automation) TEMA 20.- Reenxeñería de procesos. Obxectivos. Métodos e técnicas. Simplificación e innovación. TEMA 21.- Análise funcional. Obxectivos. Técnicas e modelos. Histograma. Folla de datos. Diagramas de fluxo. TEMA 22.- Sistemas de seguimento de expedientes ou workflows. Concepto. Aplicación. Técnicas. Axentes do proceso. Beneficios e riscos. Aplicación nas Administracións públicas. TEMA 23.- A racionalización de estruturas e procesos para a orientación a resultados en apoio á mellora continúa. Mapa de procesos: criterios, categorías e niveis. TEMA 24.- Definición e análise de problemas. Técnicas creativas e técnicas analíticas. O proceso de toma de decisións. Tipos. As matrices e as árbores de decisión. Outros instrumentos de apoio á toma de decisións. TEMA 25.- Administración Electrónica (I): Regulación vixente. Principios xerais. Dereitos da cidadanía para relacionarse coas administracións públicas por medios electrónicos. TEMA 26.- Administración electrónica (II): Sede, identificación e autenticación. Réxime da firma electrónica. TEMA 27.- Administración Electrónica (III): Xestión electrónica de procedementos. Rexistros, comunicacións e notificacións electrónicas. Documentos e arquivos electrónicos. TEMA 28.- Ferramentas de intercambio e arquivo definitivo de expedientes: ARQUIVE, INSIDE. TEMA 29.- Servizos comúns á cidadanía: Cartafol cidadán, Notifica, Dirección Electrónica Única. TEMA 30.- A interoperabilidade. A colaboración entre administracións. A simplificación documental como principio básico para o desenvolvemento da administración electrónica. TEMA 31.- Infraestruturas, servizos comúns e compartidos para a interoperabilidade entre Administracións públicas: Rede SARA, Cl@ve, @firma, DIR3. TEMA 32.- Ferramentas e plataformas de intermediación: Sistema de Interconexión de Rexistros - ORVE, GEISER, AIRES. Rexistro de apoderamentos e habilitacións. TEMA 33.- Ferramentas e plataformas de intermediación: Servizo de Verificación e Consulta de Datos. TEMA 34.- Esquema Nacional de Interoperabilidade. TEMA 35.- Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Disposicións aplicables a tratamentos concretos. Responsable e encargado do tratamento. TEMA 36.- Lei orgánica 3/2018, do 5 de decembro, de protección de datos persoais e garantía dos dereitos dixitais. Transferencias internacionais de datos. Autoridades de protección de datos. Procedementos en caso de posible vulneración da normativa de protección de datos. Réxime sancionador. Garantías de dereitos dixitais. TEMA 37.- Esquema Nacional de Seguridade. Adecuación ao Esquema Nacional de Seguridade. TEMA 38.- Certificados e firmas electrónicas. Normativa reguladora. Diferenzas entre firma electrónica e firma dixital. Funcionamento de ambas. Sistemas e autoridades españois recoñecidas para a súa emisión. Procedemento de obtención, tramitación e usos. Outros sistemas de firma admitidos polas administracións públicas. TEMA 39.- Rexistro electrónico. Lexislación. Operativa e procedementos. Canles. Vantaxes. TEMA 40.- Xestión do coñecemento nas organizacións: relación entre datos, información e coñecemento. Capturar o coñecemento, garantir o acceso ao mesmo e facilitar a súa difusión. TEMA 41.- Sistemas de comunicación interna: intranet, xestión de contidos e portal do empregado. Intranet como ferramenta de xestión municipal. TEMA 42.- Sistemas de comunicación interna: Correo electrónico. Obxectivos. Funcionamento. Seguridade. TEMA 43.- Sistemas de comunicación externa: extranets, xestión de contidos, webs e portais. TEMA 44.- As redes sociais dixitais na xestión e as políticas públicas. As administracións públicas na Administración 2.0. Implicacións legais. TEMA 45.- Accesibilidade e usabilidade nos servizos dixitais. TEMA 46.- Bases de Datos. Conceptos básicos. Linguaxes de Interrogación. TEMA 47.- Estrutura e contidos da Sede electrónica do Concello da Coruña. TEMA 48.- O papel do Software Libre na Administración Pública. A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada